Haha, nogal tupperwarebakkies. Ek wonder of sy hulle weer in die kombuis gebruik agterna? Jy weet, ek het nog altyd gesê huiswerkers let meer op en weet meer van jou privaatbesigheid as wat ons besef. Ek het vir die laaste vyf jaar nie meer ‘n huiswerker nie – tussen my en my dogter bly ons darem in ‘n redelike skoon omgewing, maar dan, ons is heeldag by die huis en ek verdra nie so baie mense rondom my nie.
Ek het jou vertelling van die myndorpie baie interessant gevind. Op die plaas was ons defnitief beskerm daarteen. 😁 Maar soos jy sê, sosiale media! Sjoe! Ek was nou die dag in sulke groot moeilikheid oor ‘n opmerking wat ek op faceboek gemaak het. Toe ek die fout maak om te sê ek het niks daarmee bedoel nie, en ‘n idioom gebruik, verstaan die persoon nie die idioom nie en word ek nog meer verskeur. Elke persoon wat vir my probeer opkom, gooi olie op die vuur en gaan hy net erger en erger. Ag nou ja, iewers het hybaie seergekry in sy lewe en ek het niksvermoedend op die seer toon getrap.